Document ID: /roh_data/filtered/fineweb-2-filterrobots_roh.jsonl.gz/10459

Ils dus ministers han decidì da furmar ina delegaziun per tractativas. Quella vegnia ad examinar la collavuraziun per la segirada dal spazi d’aria e sche necessari meglierar ella. Quai ha ditg il schef da communicaziun dal Departament federal da defensiun VBS a l’agentura da novitads sda.
Proteger meglier il WEF
En ina cunvegna bilaterala vulan Parmelin e Doskozil tranter auter sclerir la dumonda da collavurar pli intensiv durant il Forum economic mundial a Tavau. Ed i sa tractia era d’eliminar dischavantatgs, ha ditg il minister austriac a schurnalists. Qua sa tracti da problems che pon sa dar cun vulair persequitar aviuns sur ils cunfins ora.
RR novitads 15:00